ROMÂNIA
JUDEŢUL TIMIŞ
MUNICIPIUL TIMIŞOARA



                                         Aprobat                                   DIRECŢIA TEHNICĂ                      



                              Primar,

SERVICIUL REGLEMENTĂRI TRANSPORTURI URBANE          Dr. Ing. Gheorghe Ciuhandu
SC2012-
Bd.C.D.Loga nr 1,300030 Timisoara,tel:+40256 490 635 e-mail:Primariatm@primaria.ro internet:www.primariatm.ro

REFERAT
pentru completarea HCL nr. 401/26.09.2006 privind aprobarea  Studiului de fezabilitate, "Sistem integrat pentru eficientizarea încasărilor si cheltuielilor la Regia Autonoma de Transport Timişoara"


Prin Hotărârea nr. 401/26.09.2006, Consiliul Local al Municipiului Timişoara a aprobat Studiul de fezabilitate " Sistem integrat pentru eficientizarea încasărilor şi cheltuielilor la Regia Autonoma de Transport  Timişoara",  în varianta recomandata, respectiv Anexa 7b din studiu.


Prin adresa cu nr. 2307/17.02.2012, înregistrată la Primăria Municipiului Timişoara cu nr. RE2011-000448/17.02.2012, Regia Autonomă de Transport Timişoara a solicitat Primăriei să achite suma de 2.832.187,78 lei reprezentând contravaloarea Studiului de fezabilitate ,,Sistem integrat pentru eficientizarea încasărilor şi cheltuielilor la Regia Autonomă de Transport Timişoara şi TVA-ul aferent Studiului de fezabilitate şi investiţiei.

Astfel prin contractul de furnizare cu nr. 222/12.11.2007 Regia Autonomă de Transport Timişoara a achiziţionat un ,,Sistem integrat pentru eficientizarea Încasărilor şi Cheltuielilor la Regia Autonomă de Transport Timişoara”. Obiectul contractului este proiectarea, furnizarea, instalarea şi punerea în funcţiune a acestui sistem în perioada convenită şi la preţul convenit în contract.

Valoarea totală a obiectivului de investiţii a fost de 14.853.090,11 lei cu TVA reprezentând:

- 12.451.330,36 lei fără TVA – valoarea contractului de furnizare servicii nr. 222/12.11.2007 din care 806.880 reprezintă carduri de 1 şi 4 K (consumabile);

- 30.257,82 lei fără TVA – valoarea studiului de fezabilitate, valoare achitată din surse proprii ale Regiei Autonome de Transport Timişoara;

- 2.371.501,93 lei reprezentând valoarea TVA aferent studiului de fezabilitate şi TVA aferent contractului de furnizare nr. 222/12.11.2007 (cota de 19%).

Primăria Municipiului Timişoara a alocat pentru lucrarea de investiţii ,,Sistem integrat pentru eficientizarea Încasărilor şi Cheltuielilor la Regia Autonomă de Transport Timişoara” suma totală de 12.451.330,36 lei, sumă din care au fost achitate consumabilele (carduri) în valoare de 806.880 lei fără TVA, respectiv  ,,Sistemul integrat pentru eficientizarea Încasărilor şi Cheltuielilor” în valoare de 11.644.450,36 lei. 

La terminarea contractului, în anul 2009, lucrarea a fost recepţionată şi înregistrată în contabilitatea Regiei Autonome de Transport Timişoara ca mijloc fix cu o valoare de inventar de 11.674.708,18 lei fără TVA, reprezentând valoarea obiectivului de investiţii (11.644.450,36 lei) şi valoarea studiului de fezabilitate (30.257,82 lei).

La predarea cu titlu gratuit către Municipiul Timişoara, Regia Autonomă de Transport Timişoara  a colectat, obligatoriu, taxa pe valoare adăugată aferentă mijlocului fix predat în conformitate cu art. 128 alin. 3 lit. c) şi alin. 5 din Legea nr. 571/2003 privind Codul fiscal, potrivit căruia:

,,ART. 128

 (3) Următoarele operaţiuni sunt considerate, de asemenea, livrări de bunuri, în sensul alin. (1):
c) trecerea în domeniul public a unor bunuri din patrimoniul persoanelor impozabile, în condiţiile prevăzute de legislaţia referitoare la proprietatea publică şi regimul juridic al acesteia, în schimbul unei despăgubiri.

(5) Orice distribuire de bunuri din activele unei persoane impozabile către asociaţii sau acţionarii săi, inclusiv o distribuire de bunuri legată de lichidarea sau de dizolvarea fără lichidare a persoanei impozabile, cu excepţia transferului prevăzut la alin. (7), constituie livrare de bunuri efectuată cu plată, dacă taxa aferentă bunurilor respective sau părţilor lor componente a fost dedusă total sau parţial”.


Astfel, trecerea bunului în patrimoniul Municipiului Timişoara este considerată livrare în contextul art. 128 alin. 3 lit. c) şi alin. 5 din Legea nr. 571/2003 privind Codul fiscal şi ca urmare investiţia a fost facturată Municipiului Timişoara în vederea înregistrării transferului şi recuperării sumelor suportate de către Regia Autonomă de Transport Timişoara, după cum urmează:

· valoarea totală a investiţiei 11.674.708,18 lei; TVA (cotă 24%) – 2.801.929,96 lei. Total factura – 14.476.638,14 lei.
· suma alocată de Primăria Municipiului Timişoara – 11.644.450,36 lei.

· diferenţă de achitat 2.832.187,78 lei (reprezentând: 30.275,82 lei valoarea Studiului de fezabilitate fără TVA; 2.371.501,93 lei TVA 19%; 430.428,03 lei diferenţă cotă TVA deoarece investiţia a fost înregistrată la Primăria Municipiului Timişoara ca mijloc fix după majorarea TVA.

 
Ţinând cont de cele mai sus prezentate propunem :
- completarea HCL nr. 401/2006 privind aprobarea  Studiului de fezabilitate, "Sistem integrat pentru eficientizarea încasărilor si cheltuielilor la Regia Autonoma de Transport Timişoara" prin introducerea unui nou articol cu următorul conţinut: ,, În urma transferului dreptului de proprietate al Regiei Autonome de Transport Timişoara asupra bunului denumit "Sistem integrat pentru eficientizarea încasărilor si cheltuielilor la Regia Autonoma de Transport Timişoara" către  Municipiul Timişoara, în domeniul privat al acestuia, la varianta aprobată prin art. 1, se adaugă TVA – ul aferent investiţiei si valoarea Studiului de fezabilitate, respectiv suma de 2.832.187,78 lei, conform art. 128 alin. (3) lit. c) si alin. (5) din Legea nr. 571/2003 privind Codul fiscal ”

-  plata sumei de 2.832.187,78 lei Regiei Autonome de Transport Timişoara, reprezentând taxa pe valoare adăugată colectată la transferul mijlocului fix denumit ,,Sistem integrat pentru eficientizarea încasărilor şi cheltuielilor la Regia Autonomă de Transport Timişoara” şi valoarea studiului de fezabilitate (valoare care a fost achitată din surse proprii ale Regiei Autonome de Transport Timişoara).

